section_heading: Održavanja indeksa
paragraph_text: Indeks održava FTSE Group, britanska tvrtka za financijske usluge u vlasništvu medijske kuće Financial Times (FT) i Londonske burze (LSE), pa otuda dolazi i ime; slova F i T spojena su sa slovima S i E, dok broj 100 označava da se radi o dionicama stotinu tvrtki, iako taj broj može neznatno odstupati. Primjerice, moguće je da neke kompanije izdaju na kotaciju po dvije klase dionica. Kompanije koje čine indeks određuju se kvartalno.